b'\n_START_ARTICLE_\nCampanya de Dalm\xc3\xa0cia\n_START_SECTION_\nContext\n_START_PARAGRAPH_\nAl moment de l\'esclat de la guerra l\'abril de 1809, les forces principals al teatre itali\xc3\xa0 eren l\'ex\xc3\xa8rcit francoitali\xc3\xa0 del Virrei d\'It\xc3\xa0lia, Eug\xc3\xa8ne de Beauharnais, i l\'ex\xc3\xa8rcit austr\xc3\xadac del General der Kavallerie Joan d\'\xc3\x80ustria. A m\xc3\xa9s, el general de divisi\xc3\xb3 Marmont comandava un cos franc\xc3\xa8s durant l\'ocupaci\xc3\xb3 de Dalm\xc3\xa0cia. Al final de la Guerra de la Tercera Coalici\xc3\xb3 el 26 de desembre de 1805, el Tractat de Pressburg concedia les antigues prov\xc3\xadncies austr\xc3\xadaques d\'\xc3\x8dstria i Dalm\xc3\xa0cia al Regne d\'It\xc3\xa0lia, titella franc\xc3\xa8s. Des de llavors, Marmont havia administrat la regi\xc3\xb3. Puix que les tropes de Marmont havien entrenat amb la Grande Arm\xc3\xa9e al Campament de Bolonya i s\'havia perdut les batalles de la Guerra de la Quarta Coalici\xc3\xb3, Napole\xc3\xb3 considerava la unitat el seu "millor cos"._NEWLINE_L\'ex\xc3\xa8rcit de Dalm\xc3\xa0cia de Marmont consistia en dues divisions d\'infanteria comandades pels generals de divisi\xc3\xb3 Joseph H\xc3\xa9lie D\xc3\xa9sir\xc3\xa9 Perruquet de Montrichard i Bertrand Clausel. La primera divisi\xc3\xb3 de Montrichand consistia en les brigades del Coronel Jean Louis Soye i el General de Brigada Jean Marie Auguste Aulnay de Launay, a m\xc3\xa9s de la novena companyia i el segon regiment d\'artilleria de campanya, amb sis canons de sis lliures. La brigada de Soye inclo\xc3\xafa el divuit\xc3\xa8 regiment d\'infanteria lleugera i el cinqu\xc3\xa8 d\'infanteria de l\xc3\xadnia. La brigada de De Launay era formada pel 79\xc3\xa8 i el 81\xc3\xa8 regiment d\'infanteria de l\xc3\xadnia. La segona divisi\xc3\xb3 de Clausel comprenia les brigades dels Generals de Brigada Alexis Joseph Delzons i Gilbert Bachelu. L\'artilleria de la divisi\xc3\xb3 inclo\xc3\xafa la tercera i la novena companyia del vuit\xc3\xa8 regiment d\'artilleria de campanya, amb sis canons de sis lliures i dos obusos de 5 polzades a cada companyia amb un total de 16 canons. Delzons va liderar el vuit\xc3\xa8 regiment d\'infanteria lleugera i el 23\xc3\xa8 d\'infanteria lleugera, mentre que Bachelu va dirigir l\'onz\xc3\xa8 regiment d\'infanteria del \xc3\xadnia. Aquest tenia tres batallons, mentre que la resta de regiments nom\xc3\xa9s en tenien dos cadascun. Aproximadament, cada batall\xc3\xb3 tenia 700 soldats de mitjana._NEWLINE_Es va proveir l\'ex\xc3\xa8rcit de Dalm\xc3\xa0cia amb un contingent d\'artilleria especialment potent de 78 canons liderats pel General de Brigada Louis Tirlet. El cos de reserva d\'artilleria inclo\xc3\xafa les companyies setena, vuitena, novena, catorzena i quinzena del Primer Regiment d\'Artilleria Italiana, cadascun amb sis canons de 6 lliures. La desena companyia del 7\xc3\xa8 Regiment d\'Artilleria de Campanya tenia sis canons de 12 lliures i la segona companyia del 2n Regiment d\'Artilleria de Campanya tenia sis canons de 12 canons i dos obusos de 5 lliures. Les companyies catorzena i quinzena del Segon Regiment d\'Artilleria de Campanya tenien tamb\xc3\xa9 sis canons de 6 lliures. El tercer esquadr\xc3\xb3 del 24\xc3\xa8 Regiment de ca\xc3\xa7adors a cavall completava el cos. El cap de personal de Marmont era el General de Brigada Jacques-Antoine-Adrien Delort._NEWLINE_Per oposar-se a Marmont, l\'Arxiduc Joan va enviar la brigada del General-Major Stoichevich des de la Tercera Divisi\xc3\xb3 del Feldmarschallleutnant Vinzenz Kne\xc5\xbeevi\xc4\x87 von Szent-Helena del 9\xc3\xa8 Armeekorps del Feldmarschallleutnant Ignaz Gyulai. El 15 de maig, Stoichevich va comandar unes 8.100 tropes, incloent-hi aproximadament 7.740 d\'infanteria, 120 de cavalleria i 240 artillers. La infanteria austr\xc3\xadaca habitual consistia en dos batallons del Primer Regiment d\'Infanteria Grenz, dos batallons del Sis\xc3\xa8 Regiment d\'Infanteria Grenz del Warasdiner Szent-George, un batall\xc3\xb3 del Dotz\xc3\xa8 Regiment d\'Infanteria Grenz del primer Deutsch Banat, i el 4t Batall\xc3\xb3. Altres tropes, com un esquadr\xc3\xb3 del Regiment de Cavalleria Lleugera del Hohenzollern, quatre batallons del Landwehr de Karlstadt, una bateria de brigades Grenz amb canons de 3 lliures, i una bateria de posici\xc3\xb3 amb sis canons de 6 lliures, completaven les forces austr\xc3\xadaques.\n_START_SECTION_\nCombat del riu Zrmanja\n_START_PARAGRAPH_\nMalgrat ser menys que els seus adversaris, els austr\xc3\xadacs van guanyar la ronda inicial de la campanya. Entre el 26 i el 30 d\'abril, Stoichevich va organitzar atacs als passos del riu Zrmanja a Ervenik, Ka\xc5\xa1tel \xc5\xbdegarski, Obrovac, Vagic i Kravli Most. Durant la lluita, que es va desenvolupar durant una tempesta, els grenzers austr\xc3\xadacs van portar els francesos des del cim d\'una muntanya el 30 d\'abril. Durant la retirada, la poblaci\xc3\xb3 civil es va unir per atacar els francesos. Les forces franceses, molt dispersades, es van retirar fins a Knin (K\xc3\xbcrn) i Zadar (Zara). Tot i perdre 250 soldats, Stoichevich va deixar 1.000 soldats francesos morts i ferits, a m\xc3\xa9s de capturar-ne 200._NEWLINE_Durant dues setmanes el front es va mantenir estable, amb els austr\xc3\xadacs incapa\xc3\xa7os de capturar Knin. Mentrestant, els bosnians i els turcs otomans van comen\xc3\xa7ar a atacar els austr\xc3\xadacs. Despr\xc3\xa9s de la derrota de l\'Arxiduc Joan a la batalla del riu Piave el 8 de maig, i de l\'avan\xc3\xa7 dels francesos cap a Laibach, Stoichevich es va preparar per retirar-se._NEWLINE_El 15 de maig, el Hauptmann (Capit\xc3\xa0) Hrabovszky va liderar 150 soldats del Quart Regiment d\'Infanteria Grenz Szluiner i del cos franc de Dalm\xc3\xa0cia en un atac nocturn reeixit contra la brigada de Delzons. Per p\xc3\xa8rdues neglibiles, els austr\xc3\xadacs van afirmar haver mort 100 francesos en un atac al poble de Stara Straza, 6 quil\xc3\xb2metres al nord-oest de Knin. Van capturar a m\xc3\xa9s 200 soldats enemics, 700 ovelles i 34 bous.\n_START_SECTION_\nCombat de Pribudi\xc4\x87\n_START_PARAGRAPH_\nEl 16 de maig, Marmont va derrotar els austr\xc3\xadacs a Pribudi\xc4\x87, 14 quil\xc3\xb2metres al nord-oest de Knin. Mentre un cos de retenci\xc3\xb3 de lluitadors francesos i artilleria buscaven un lloc elevat ben defensat, Marmont va enviar la 23ena L\xc3\xadnia per atacar el flanc austr\xc3\xadac. L\'atac reeix\xc3\xad, i les defenses austr\xc3\xadaques foren desbordades. Dels 13.000 soldats al camp, els francesos van patir poques baixes; pel que fa als austr\xc3\xadacs, van morir 200 soldats, 500 van quedar ferits i entre 300 i 600 foren capturats, entre els quals Stoichevich. Dues fonts situen la batalla a Pribudi\xc4\x87, mentre que una tercera la situava al mont Kita (al sud de Gra\xc4\x8dac) i a Golubi\xc4\x87, al nord de Knin._NEWLINE_L\'endem\xc3\xa0, les dues parts es van enfrontar a Gra\xc4\x8dac. En aquesta acci\xc3\xb3, Marmont admet\xc3\xa9 perdre 300 persones, sense informar d\'altres p\xc3\xa8rdues. Els austr\xc3\xadacs, llavors comandats per l\'Oberst (Coronel) Matthias Rebrovich, van informar de 300 morts i ferits abans de retirar-se cap a Gospi\xc4\x87, uns 45 km al nord-oest de Knin.\n_START_SECTION_\nCombat de Gospi\xc4\x87\n_START_PARAGRAPH_\nEl 21 de maig Marmont va situar les forces de Rebrovich rere el riu Lika prop de Gospi\xc4\x87. Reservant-se una de les seves divisions, va enviar la resta de tropes en un atac a trav\xc3\xa9s del riu. Per comen\xc3\xa7ar l\'acci\xc3\xb3, les companyies de voltiguer (infanteria lleugera) franceses travessar el riu per un gual sota foc, i van poder repel\xc2\xb7lir els constants atacs austr\xc3\xadacs. Els francesos van envair refor\xc3\xa7os a un cap de pont que era comandat per 12 canons austr\xc3\xadacs. Per contrarestar la superioritat local enemiga en artilleria, els francesos van formar en una sola l\xc3\xadnia amb espais de tres passes entre soldats. La l\xc3\xadnia tenia el suport de deu homes, cadascun liderat per un oficial. A m\xc3\xa9s, mules van transportar obusos en muntanyes per ajudar obrint foc._NEWLINE_Veient que els austr\xc3\xadacs lluitaven en tres forces no connectades, Marmont va llan\xc3\xa7ar l\'atac principal al centre de Rebrovich. Malgrat que un batall\xc3\xb3 de la 81ena l\xc3\xadnia va patir p\xc3\xa8rdues a causa dels bombardejos austr\xc3\xadacs, els francesos van comen\xc3\xa7ar a guanyar. Un atac de la 18ena lleugera va afectar la bateria enemiga, capturant cinc canons. A mesura que el centre austr\xc3\xadac retrocedia r\xc3\xa0pidament, Marmont tamb\xc3\xa9 va for\xc3\xa7ar que els extrems haguessin de retrocedir._NEWLINE_Els francesos van perdre 134 soldats, 600 van restar ferits i 270 capturats dels 11.000 soldats originals. Tant Soye com de Launay foren ferits. Els austr\xc3\xadacs van recon\xc3\xa8ixer p\xc3\xa8rdues de 64 persones, 500 ferits, 200 capturats i dos canons. L\'historiador Digby Smith va considerar l\'acci\xc3\xb3 una vict\xc3\xb2ria austr\xc3\xadaca, en contrast amb la visi\xc3\xb3 de James R. Arnold, que la veia com un triomf franc\xc3\xa8s.\n_START_SECTION_\nResultat\n_START_PARAGRAPH_\nL\'historiador Francis Loraine Petre suggereix que nom\xc3\xa9s "restes" del comandament de Rebrovich es van unir amb Ignaz Gyulai prop de Zagreb (Agram) a principis de juny de 1809. Robert M. Epstein afirm\xc3\xa0 que el comandament de Stoichevich qued\xc3\xa0 molt ferit durant la campanya. Despr\xc3\xa9s de prendre Gospi\xc4\x87, Marmont va continuar cap al nord fins a arribar a Trieste el 28 de maig i Ljubljana (Laibach) el 3 de juny._NEWLINE_El 26 de juny, els cossos de Marmont van intervenir en la Batalla de Graz, unint-se al General de Divisi\xc3\xb3 Jean-Baptiste Broussier per portar els soldats de Gyulai a l\'est. Despr\xc3\xa9s de seguir els austr\xc3\xadacs durant dos dies, va rebre ordres el 29 de juny per tornar a Viena. Malgrat la seva vict\xc3\xb2ria, Napole\xc3\xb3 va remarcar a Eugene que "Marmont ha maniobrat for\xc3\xa7a malament; Broussier encara pitjor." Creia que Marmont hauria d\'haver arribat a Graz el 23 o el 24 de juny. Marmont, Broussier, Eugene i altres membres de l\'ex\xc3\xa8rcit de l\'emperador franc\xc3\xa8s van marxar a Vienna. El 5 i el 6 de juliol de 1809 es produ\xc3\xad la Batalla de Wagram. Llavors, l\'Ex\xc3\xa8rcit de Daml\xc3\xa0cia de Marmont s\'havia reanomenat XI Cos._NEWLINE_Despr\xc3\xa9s dels fets de Wagram, Napole\xc3\xb3 va interrogar Marmont sobre la campanya de Dalm\xc3\xa0cia, i va criticar les accions del general durant dues hores. Tanmateix, fou nominat per ser promogut a Mariscal de Fran\xc3\xa7a; ara b\xc3\xa9, Napole\xc3\xb3 li envi\xc3\xa0 una carta dient que, "entre nosaltres, no has fet prou encara per justificar completament la meva tria." Tres soldats van esdevenir mariscals despr\xc3\xa9s de Wagram, a qui es va compondre la seg\xc3\xbcent estrofa,_NEWLINE_MacDonald \xc3\xa9s la tria de Fran\xc3\xa7a_NEWLINE_Oudinot \xc3\xa9s la tria de l\'ex\xc3\xa8rcit_NEWLINE_Marmont \xc3\xa9s la tria de l\'amistat.'